Οικονομία της Βουλγαρίας

Η οικονομία της Βουλγαρίας λειτουργεί με βάση τις αρχές της ελεύθερης αγοράς, με ένα μεγάλο ιδιωτικό και ένα μικρότερο δημόσιο τομέα. Η Βουλγαρία είναι μια βιομηχανική χώρα μεσαίου εισοδήματος, σύμφωνα με την Παγκόσμια Τράπεζα και είναι μέλος της Ευρωπαϊκής Ένωσης (ΕΕ), του Παγκόσμιου Οργανισμού Εμπορίου (ΠΟΕ), του Οργανισμού για την Ασφάλεια και τη Συνεργασία στην Ευρώπη (ΟΑΣΕ) και του Οργανισμού Οικονομικής Συνεργασίας του Ευξείνου Πόντου(ΟΣΕΠ). Η βουλγαρική οικονομία έχει γνωρίσει ραγδαία ανάπτυξη τα τελευταία χρόνια, φτάνοντας το εκτιμώμενο Ακαθάριστο Εγχώριο Προϊόν (ΑΕΠ) της στα 152 δισεκατομμύρια δολάρια (εκτίμηση 2017), με κατά κεφαλήν εισόδημα $21.498 και μέσες μηνιαίες ακαθάριστες αποδοχές 1.123 λέβα (574 ευρώ) ανά κάτοικο (Δεκέμβριος 2017). Το εθνικό νόμισμα της χώρας, το λέβα, έχει αναλογία 1,95583 λέβα για 1 ευρώ.Fixed currency exchange rates, Bulgarian National Bank. Το λέβα θεωρείται ως το ισχυρότερο και πιο σταθερό τοπικό νόμισμα στην Ανατολική Ευρώπη.Bulgarian Bank Advisor: Bulgaria Lev Strongest Currency in Eastern Europe, Novinite, 16 Φεβρουαρίου 2009Bulgarian Lev – the Balkans’ Strongest Currency , Standart, 16 Φεβρουαρίου 2009

Οι ισχυρότεροι τομείς της οικονομίας είναι η ενέργεια, η εξορυκτική βιομηχανία, η μεταλλουργία, η μηχανική, η γεωργία και ο τουρισμός. Κύριες βιομηχανικές εξαγωγές είναι τα είδη ένδυσης, ο σίδηρος και ο χάλυβας, τα μηχανήματα και τα διυλισμένα καύσιμα.

Οι μεγαλύτεροι εμπορικοί εταίροι της Βουλγαρίας πάνω στις εισαγωγές και εξαγωγές είναι η Γερμανία, η Ιταλία, η Ρουμανία, η Τουρκία, η Ελλάδα, η Ρωσία, η Γαλλία, η Ισπανία, η Πολωνία, οι Κάτω Χώρες, η Κίνα, η Ουγγαρία και το Βέλγιο.

Η Σόφια είναι η πρωτεύουσα και ο οικονομικός πυρήνας της Βουλγαρίας, καθώς και η έδρα για τις περισσότερες μεγάλες βουλγαρικές και διεθνείς εταιρείες που δραστηριοποιούνται στη χώρα, της Βουλγαρικής Εθνικής Τράπεζας και το Βουλγαρικού Χρηματιστηρίου.http://www.novinite.com/articles/186341/Sofia+is+Forming+40+of+the+Country%27s+GDP Η Φιλιππούπολη είναι η δεύτερη μεγαλύτερη πόλη και έχει μία από τις μεγαλύτερες οικονομικές δραστηριότητες στη Βουλγαρία.http://www.visitplovdiv.com/en/node/301 Η Βάρνα είναι η τρίτη μεγαλύτερη πόλη και παραθαλάσσιο θέρετρο των βουλγαρικών ακτών επί της Μαύρης Θάλασσας. Η στρατηγική της θέση στον Κόλπο της Βάρνας, την έχει καταστήσει ως μία από τις πιο ταχύτερα αναπτυσσόμενες βουλγαρικές πόλεις.http://bnr.bg/en/post/100853382/if-you-want-business-in-bulgaria-go-to-varna-wb-says

Η βουλγαρική οικονομία αναπτύχθηκε σημαντικά τα τελευταία 26 χρόνια, παρά τις δυσκολίες μετά τη διάλυση της Κομεκόν, το 1991.http://www.country-data.com/cgi-bin/query/r-1969.htmlhttps://scholarship.richmond.edu/cgi/viewcontent.cgi?article=1041&context=economics-faculty-publications Στις αρχές της δεκαετίας του 1990, ο αργός ρυθμός ιδιωτικοποιήσεων, οι αντιφατικές κυβερνητικές φορολογικές και επενδυτικές πολιτικές και η γραφειοκρατία, κράτησαν σε χαμηλό επίπεδο τις ξένες επενδύσεις. Όμως, και πάλι οι επενδύσεις από το 1991 μέχρι το 1996 έφθασαν τα 831 εκατομμύρια δολάρια.https://www.britannica.com/place/Bulgaria/Economyhttps://tradingeconomics.com/bulgaria/gdp

Το Δεκέμβριο του 1996 η Βουλγαρία εντάχθηκε στον Παγκόσμιο Οργανισμό Εμπορίου. Μετά από αυτό το γεγονός και για τα επόμενα έτη η Βουλγαρία θα αρχίσει να προσελκύει σημαντικές ξένες επενδύσεις. Μόνο το 2004 επένδυαν πάνω από 2,72 δισεκατομμύρια ευρώ πολλές ξένες εταιρείες. Το 2005 οι επενδύσεις έφθασαν τα 1,8 δισεκατομμύρια ευρώ, γεγονός που αποδίδεται κυρίως στο τέλος των ιδιωτικοποιήσεων των μεγάλων κρατικών επιχειρήσεων.https://www.wto.org/english/thewto_e/acc_e/a1_bulgaria_e.htmhttps://www.wto.org/english/tratop_e/tpr_e/g121_e.dochttps://www.wto.org/english/thewto_e/countries_e/bulgaria_e.htmhttps://countryeconomy.com/gdp/bulgaria?year=2005https://data.worldbank.org/indicator/NY.GDP.MKTP.KD.ZG?locations=BG

Απο το 2023 η χώρα εντάχθηκε στα κράτη υψηλου εισοδήματος.

Παραπομπές